Príloha č. 9 súťažných podkladov

|  |
| --- |
| Odôvodnenie nerozdelenia predmetu zákazky na časti  |

**Odôvodnenie nerozdelenia predmetu zákazky**

V súvislosti s obstarávaním predmetu zákazky s názvom „Zabezpečenie technickej asistencie pri voľbách na území Slovenskej republiky“ (technická asistencia pri zabezpečení volebných tlačovín, technická asistencia pri zabezpečení obálok na hlasovanie, technická asistencia pri zabezpečení kartónových produktov):

Ako vyplýva z opisu predmetu tejto zákazky, predmetom tejto zákazky vo všeobecnosti je:

* koordinácia a riadenie činnosti podľa požiadaviek verejného obstarávateľa, zber podkladov pre tlač, všetky práce súvisiace s prípravou tlačových podkladov, kompletné tlačiarenské služby, knihárske a baliace práce, manažment logistiky, doprava a distribúcia.

Verejný obstarávateľ pred samotným vyhlásením zákazky zvažoval vhodnosť rozdelenia predmetu zákazky, avšak z ohľadom na nižšie uvedené skutočnosti, ktoré považuje za relevantné, sa rozhodol daný predmet zákazky nedeliť. Verejný obstarávateľ uvedenú skutočnosť posudzoval z viacerých hľadísk, t.j.:

* z hľadiska kvalitatívneho – je potrebné zabezpečiť rovnakú kvalitu požadovanej služby z celkového hľadiska, čo sa týka materiálovej časti zákazky, je potrebné, aby jednotlivé časti mali rovnakú požadovanú kvalitu, jednotlivé farebné časti zákazky musia mať rovnaký odtieň, a pod.,
* z hľadiska technického a hospodárneho, resp. ekonomického – je potrebná zodpovednosť jedného Poskytovateľa pokiaľ ide o dosiahnutie rovnakého farebného odtieňa, z ekonomického hľadiska je lepšie predmet zákazky nerozdeľovať aj kvôli doprave a distribúcii keďže distribuujú sa jednotlivé položky v rovnakých termínoch, čím sa znižuje cena dopravy.

Dôvody, ktoré viedli verejného obstarávateľa k nerozdelenie predmetu zákazky:

* skúsenosti verejného obstarávateľa z predchádzajúcich plnení rovnakého predmetu zákazky,
* zaručenie sa čo najlepšieho výsledku, pokiaľ ide o pomer medzi kvalitou a cenou,
* využiť verejné financie efektívnym, účinným a transparentným spôsobom,
* ide o službu, ktorá nie je bežne dostupná na trhu,
* jednotlivé časti požadovanej služby majú podobný charakter z hľadiska ich skladovania a dodávania,
* pri zabezpečovaní tejto služby je pre verejného obstarávateľa jednoduchšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť,
* jednotlivé položky predmetu zákazky na seba nadväzujú presným farebným odtieňom, ktorý je potrebný na zabezpečenie odlíšenia jednotlivých volieb (kvôli spojeniu volieb do orgánov samosprávy obcí a volieb do orgánov samosprávnych krajov, tieto voľby sa budú konať v jeden deň),
* na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky a predložiť ponuku (čo sa ukázalo v predchádzajúcich plneniach rovnakého predmetu zákazky),
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na efektívnosť, kvalitu a hospodárnosť je verejný obstarávateľ presvedčený, že jediným spôsobom ako dosiahnuť, aby prípravná fáza volieb prebehla bez komplikácii je predmet zákazky nedeliť a zachovať ho v celistvom stave.